钦定古今图书集成/明伦汇编/氏族典/第559卷 > 司马申
## 钦定古今图书集成/明伦汇编/氏族典/第559卷 > 司马申

按《陈书司马申传》，“申字季和，河内温人也。早有风概，
十四便善奕棋。太清之难，父母俱没，因此自誓，菜食
终身。梁元帝承制，起为开远将军，迁镇西外兵记室
参军。及侯景寇郢州，申随都督王僧辩据巴陵，每进
筹策，皆见行用。绍泰初，迁仪同。高祖受禅，除安东临
川王谘议参军。天嘉五年，为戎昭将军、江乘令，甚有”
治绩。入为尚书金部郎，除秣陵令，在职以清能见纪，
寻兼东宫通事舍人。叔陵肆逆，不捷，出据东府。申驰
召右卫萧摩诃，帅兵先至，追斩之。后主深嘉之，以功
除太子左卫率，封文始县伯。至德四年卒。